Ehdotus: Neuvoston asetus kalastus- ja vesiviljelytuotealan yhteisestä markkinajärjestelystä annetun neuvoston asetuksen (EY) N:o 104/2000 muuttamisesta /* KOM/2006/0233 lopull. - CNS 2006/0081 */





[pic] | EUROOPAN YHTEISÖJEN KOMISSIO | Bryssel 7.6.2006 KOM(2006) 233 lopullinen 2006/0081 (CNS) Ehdotus: NEUVOSTON ASETUS kalastus- ja vesiviljelytuotealan yhteisestä markkinajärjestelystä annetun neuvoston asetuksen (EY) N:o 104/2000 muuttamisesta (komission esittämä) PERUSTELUT 1. Kalastus- ja vesiviljelytuotealan yhteisestä markkinajärjestelystä annetun neuvoston asetuksen (EY) N:o 104/2000 täytäntöönpanosta aiheutuneet menot on rahoitettu yhteisen maatalouspolitiikan rahoituksesta annetussa neuvoston asetuksessa (EY) N:o 1258/1999 perustetusta Euroopan maatalouden ohjaus- ja tukirahaston (EMOTR) tukiosastosta. Komissio on toteuttanut näihin menoihin liittyvää talousarviota yhteistyössä jäsenvaltioiden kanssa. 2. Yhteisen maatalouspolitiikan rahoituksesta annetussa neuvoston asetuksessa (EY) N:o 1290/2005 perustettu uusi Euroopan maatalouden tukirahasto (maataloustukirahasto) korvaa EMOTR:n tukiosaston mainitun asetuksen 3 artiklan 2 kohdan mukaisesti 16 päivästä lokakuuta 2006. Maataloustukirahastosta rahoitetaan kalastusmarkkinoihin liittyviä toimenpiteitä keskitetysti. 3. Neuvoston asetus (EY) N:o 104/2000 on tarpeen muuttaa, jotta maataloustukirahastoa voitaisiin soveltaa kalastusmarkkinoihin liittyvien menojen rahoitukseen. Neuvostoa pyydetään hyväksymään tämä ehdotus mahdollisimman pian, jotta voitaisiin varmistaa kalastus- ja vesiviljelytuotealan yhteisen markkinajärjestelyn rahoituksen jatkuvuus. 2006/0081 (CNS) Ehdotus: NEUVOSTON ASETUS kalastus- ja vesiviljelytuotealan yhteisestä markkinajärjestelystä annetun neuvoston asetuksen (EY) N:o 104/2000 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen[1], ottaa huomioon Euroopan parlamentin lausunnon[2], sekä katsoo seuraavaa: (1) Menoihin, joita jäsenvaltiot toteuttavat asetuksen (EY) N:o 104/2000[3] tiettyjen säännösten mukaisesti sovelletaan nykyisin yhteisen maatalouspolitiikan rahoituksesta annetussa neuvoston asetuksessa (EY) N:o 1258/1999[4] vahvistettuja sääntöjä. Viimeksi mainittu asetus on kumottu yhteisen maatalouspolitiikan rahoituksesta 21 päivänä kesäkuuta 2005 annetulla neuvoston asetuksella (EY) N:o 1290/2005[5], jota sovelletaan jäsenvaltioiden menoihin 16 päivästä lokakuuta 2006. (2) Asetuksen (EY) N:o 1290/2005 2 artiklan 1 kohdan a alakohdassa perustetaan Euroopan maatalouden tukirahasto, jäljempänä ’maataloustukirahasto’. (3) Asetuksen (EY) N:o 1290/2005 3 artiklan 2 kohdan f alakohdassa säädetään, että maataloustukirahastosta rahoitetaan keskitetysti kalastusmarkkinoihin liittyvät menot. (4) Asetuksen (EY) N:o 1290/2005 3 artiklan 2 kohdan f alakohdan mukainen kalastusmarkkinoihin liittyvien menojen rahoittaminen on talousarvion toteuttamista keskitetysti, minkä vuoksi rahoituksessa on noudatettava Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annettua neuvoston asetusta (EY, Euratom) N:o 1605/2002[6] ja sen komission asetuksessa (EY, Euratom) N:o 2342/2002[7] vahvistettuja soveltamista koskevia sääntöjä. (5) Asetus (EY) N:o 104/2000 olisi sen vuoksi muutettava vastaavasti, ON ANTANUT TÄMÄN ASETUKSEN: 1 artikla Korvataan asetuksen (EY) N:o 104/2000 35 artikla seuraavasti: ”35 artikla 1. Jäsenvaltioiden tämän asetuksen 10, 21, 23, 24, 25 ja 27 artiklan mukaisesti toteuttamia menoja pidetään asetuksen (EY) N:o 1290/2005 3 artiklan 2 kohdan f alakohdassa tarkoitettuina menoina. 2. Edellä 1 kohdassa tarkoitettuihin menoihin myönnetään tietystä kalakannasta tai kalakantaryhmästä saatavien tuotteiden osalta rahoitusta ainoastaan kyseessä olevan kannan tai kantaryhmän sallitun kokonaissaaliin perusteella asianomaiselle jäsenvaltiolle mahdollisesti myönnettyjen määrien rajoissa. 3. Yksityiskohtaiset säännöt tämän artiklan soveltamisesta vahvistetaan 38 artiklan 2 kohdassa säädettyä menettelyä noudattaen.” 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tätä asetusta sovelletaan 16 päivästä lokakuuta 2006. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […]. Neuvoston puolesta Puheenjohtaja [1] EUVL C […], […], s. […]. [2] EUVL C […], […], s. […]. [3] EYVL L 17, 21.1.2000, s. 22, asetus sellaisena kuin se on muutettuna vuoden 2003 liittymisasiakirjalla. [4] EYVL 160, 26.6.1999, s. 103. [5] EUVL 209, 11.8.2005, s. 1. [6] EYVL 248, 16.9.2002, s. 1. [7] EYVL 347, 31.12.2002, s. 1.